CELEX: 62007CN0477
Language: bg
Date: 2007-11-02 00:00:00
Title: Дело C-477/07: Преюдициално запитване, отправено от Hof van Beroep te Antwerpen (Белгия) на 29 октомври 2007 г. — Gerlach & Co. NV/Кралство Белгия

12.1.2008   
            
            
               BG
            
            
               Официален вестник на Европейския съюз
            
            
               C 8/6
            
         Преюдициално запитване, отправено от Hof van Beroep te Antwerpen (Белгия) на 29 октомври 2007 г. — Gerlach & Co. NV/Кралство Белгия
   (Дело C-477/07)
   (2008/C 8/11)
   Език на производството: нидерландски
   Препращаща юрисдикция
   Hof van Beroep te Antwerpen
   Страни в главното производство
   
      Ищец: Gerlach & Co. NV
   
      Ответник: Кралство Белгия
   Преюдициални въпроси
   
               1)
            
            
               Представлява ли взимането под отчет по смисъла на член 221, параграф 1 от Митническия кодекс на Общността (приет с Регламент (ЕИО) № 2913/92 на Съвета от 12 октомври 1992 г. (1), наричан по-нататък: „Митнически кодекс“) взимане под отчет по смисъла на член 217 от Митническия кодекс, което се състои във вписване на размера на сборовете от митническите органи в счетоводните документи или на друг носител на счетоводна информация и следва ли да се прави разлика между това взимане под отчет и вписването на размера на вземанията при осчетоводяването на собствените ресурси по смисъла на член 6 от Регламент (ЕИО, Евратом) № 1552/1989 на Съвета от 29 май 1989 г. за прилагане на Решение 88/376/ЕИО, Евратом относно системата за собствени ресурси на Общностите (2) (понастоящем член 6 от Регламент (ЕО, Евратом) № 1150/2000 на Съвета от 22 май 2000 г. за прилагане на Решение 94/728/ЕО, Евратом относно системата за собствени ресурси на Общностите? (3)
               
            
         
               2)
            
            
               Следва ли член 221, параграф 1 от Митническия кодекс да се тълкува в смисъл, че уведомяването на длъжника по подходящ начин от митническите органи за размера на сборовете може да се разглежда като уредено в член 221, параграф 1 от Митническия кодекс уведомяване на длъжника за размера на сборовете, само ако размерът на сборовете е взет под отчет от митническите органи още преди уведомяването на длъжника?
            
         
               3)
            
            
               Следва ли член 221, параграф 1 от Митническия кодекс да се тълкува в смисъл, че размерът на сборовете не може да се изисква, когато митническите органи са уведомили по подходящ начин длъжника за него, но не са го взели под отчет, така че митническите органи могат да съберат в последствие размера на сборовете, само ако длъжникът е уведомен по подходящ начин за него след взимането му под отчет и доколкото това е извършено в рамките на действащия давностен срок?
            
         
      (1)  Регламент относно създаване на Митнически кодекс на Общността, ОВ L 302, стр. 1.
   
      (2)  ОВ L 155, стр. 1.
   
      (3)  ОВ L 130, стр. 1.